Marne (elv)

Marne er ei elv i Frankrike. Den er ei høyre sideelv til Seine, som den løper sammen med sørøst for Paris. Den er 514 km lang. Elva har gitt navn til departementene Haute-Marne, Marne, Seine-et-Marne og Val-de-Marne.

Marne starter på Langres-platået i departementet Haute-Marne. Derfra renner den mot nordvest, før den gradvis bøyer mot vest mellom Saint-Dizier og Châlons-en-Champagne. Den munner ut i Seine ved Charenton-le-Pont, like før bysentrum i Paris. I Champagneregionen føres deler av vannet gjennom den kunstige innsjøen Lac du Der-Chantecoq, for å regulere vannføringen i elva. På denne måten unngås både oversvømmelser og for lav vannstand lenger ned i elva. 

Marne er kjent som åstedet for slaget ved Marne i 1914 under første verdenskrig.

Under 1800- og 1900-tallet var Marne inspirasjon for mange malere, som Camille Corot, Paul Cézanne, Camille Pissarro, Henri Rousseau, Albert Marquet, Raoul Dufy, André Dunoyer de Ségonzac, Louis Vuillermoz, Maurice Boitel og Daniel du Janerand.

 Departementer og større byer elva renner gjennom 
 Haute-Marne (52): Chaumont, Saint-Dizier
 Marne (51): Châlons-en-Champagne, Épernay
 Aisne (02): Château-Thierry
 Seine-et-Marne (77): Meaux
 Seine-Saint-Denis (93): Neuilly-sur-Marne, Noisy-le-Grand
 Val-de-Marne (94): Nogent-sur-Marne, Créteil, Charenton-le-Pont, Champigny-sur-Marne, Saint-Maur-des-Fossés, Joinville-le-Pont, Saint-Maurice

 Referanser 

 Eksterne lenker 

 Guide til elva Marne. Steder, havner og fortøyning langs elva.

Kategori:Elver i Frankrike
Kategori:Val-de-Marne
Kategori:Seine-et-Marne
Kategori:Seines vassdragsområde
Kategori:Grand Ests geografi
Kategori:Hauts-de-Frances geografi
Kategori:Île-de-Frances geografi